recursal/SuperWikiNEXT-32B huggingface dataset:
**Harvey Leroy «Lee» Atwater** (født 27. februar 1951 i Atlanta i Georgia, død 29. mars 1991 i Washington, DC) var en amerikanske kampanjeleder og politisk strateg. Motstanderne kalte ham «Det republikanske partiets Darth Vader».[]

Liv og virke
------------

### Bakgrunn

Atwater ble født i Atlanta i Georgia, men vokste opp for det meste i Columbia i Sør-Carolina. Han studerte ved Newberry College, et privat luthersk college.

### Karriere

Han var rådgiver for Ronald Reagan og George H. W. Bush og venn av Karl Rove. Han var også musiker og spilt med blant andre B.B. King.[]

Atwater mest berømte kampanje var presidentkampanjen i 1988, da han var George H. W. Bushs kampanjemanager. Michael Dukakis ledet med 17 poeng før republikanerne klarte å snu opinionen. Atwater fokusert på en aggressiv mediestrategi, som blant annet understreket at morderen Willie Horton var skyldig i voldtekt da han var på permisjon fra fengselet i delstaten Massachusetts hvor Dukakis var guvernør.[]

Etter det vellykkede presidentvalget Atwater ble formann for Republican National Committee.

Ved siden av sin politiske karriere var han musiker, særlig innen rhythm and blues (R&B).[]

I 1990 ble det påvist at Atwater hadde en hjernesvulst, og han døde året etter.

Atwater konverterte til katolisismen før han døde. Han sendte unnskyldende brev til mange av motstanderne han hadde såret i de bitre politiske kampanjer, inkludert Tom Turnipseed og Michael Dukakis.[]

Referanser
----------

1. 1 2   Discogs, Discogs artist-ID 3687742, besøkt 9. oktober 2017[Hentet fra Wikidata]
2. 1 2   Find a Grave, Find a Grave 8286, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** MusicBrainz **·** Discogs
 |
***Lydia Gilmore*** er en amerikansk stumfilm fra 1915, regissert av Edwin S. Porter og Hugh Ford.

Handling
--------

Selv om hun elsker den ydmyke Ralph Benham, gifter Lydia seg med den velstående Dr. Gilmore på forespørsel fra sin foresatte tante. Men noen år senere blir Gilmore involvert med Mrs. Stracey, en venn av familien. Men hun blir oppdaget og konfrontert av Mr. Stracey, som blir drept av Gilmore under den påfølgende konfrontasjonen. For å beskytte sønnen Ned, samtykker Lydia i å lyve for myndighetene om Gilmores oppholdssted.

Under rettssaken gjentar Lydia løgnene sine. Men historien hennes blir satt i tvil når tjeneren hennes vitner om at Ralph besøkte Lydia natten før drapet. Dommeren krever at Ned blir kalt til vitne-standen. Men hun ønsker ikke å la sønnen lyve under ed, og Lydia tilstår til slutt.

Skuespillere
------------

* Pauline Frederick som Lydia Gilmore.
* Vincent Serrano som Dr. Gilmore.
* Thomas Holding som Ralph Benham.
* Robert Cain som Mr. Stracey.
* Helen Lutrell som Mrs. Stracey.
* Jack Curtis som Ned Gilmore.
* M.W. Rale som en detektiv.

Referanser
----------

1. ↑  Lydia Gilmore
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *Lydia Gilmore* på Internet Movie Database Rediger på Wikidata

* (en) *Lydia Gilmore* på American Film Institute Rediger på Wikidata

* (en) *Lydia Gilmore* på Silent Era Rediger på Wikidata
| Operasjon Hot Winter |
| --- |
| Konflikt: Israel-Palestina-konflikten |
| Kart over Gaza |
| 

|  |  |
| --- | --- |
| Dato | 28. februar – 3. mars 2008 |
| Sted | Gazastripen og det sørlige Israel |
| Resultat | Israelsk suksess (ifølge Israels forsvar)  Gjensidig våpenhvile ble forhandlet frem av Egypt over tre måneder etter at Israel avsluttet den militære operasjonenOmfattende skader i Gaza |

 |
| Stridende parter |
| Israels flagg Israel | Hamas' flagg Hamas |
| Tap |
| 3 drept (1 sivil)  Minst 8 skadet | 112 drept (58 sivile)  350 skadet |

**Operasjon Hot Winter**, også kjent som *Operasjon Warm Winter* (Heb: מבצע חורף חם‎, Mivtza Horef Ham) var en av Israels forsvars militære kampanjer på Gaza-stripen i 2008. Operasjonen ble begrunnet som et svar på at Hamas hadde skutt Qassam-raketter inn i Israel. Minst 112 palestinere og tre israelere ble drept, og mer enn 150 palestinere og syv israelere ble skadet.

Bakgrunn
--------

Israel begrunnet angrepet med at det ble skutt Qassam-raketter over til Israel. Denne rakettbeskytningen må også sees i lys av den omfattende blokaden som Israel hadde utsatt Gaza for over en lengre periode.

Stridighetene er en del av Midtøstenkonflikten.

Resultat/Reaksjoner
-------------------

Det ble gjort omfattende skader i Gaza. Åtte bistandsorganisasjoner og menneskerettighetsgrupper offentliggjorde den 6. mars 2008 en rapport, der det ble slått fast at situasjonen for Gazas 1,4 millioner innbyggere var verre enn noen gang siden Israel okkuperte området i 1967.

Israel fikk mye kritikk av omverdenen for det som ble beskrevet som «overdreven bruk av makt». USAs regjering beskrev Israels angrep som et selvforsvar.

Det kom til flere trefninger mellom partene etter at Israel avsluttet operasjonen den 3. mars. En gjensidig våpenhvile med seks måneders varighet ble først undertegnet den 19. juni. Den 4. november kom det til brudd på våpenhvilen da Israelske soldater beveget seg inn på Gazas territorium. Den 18. november gjeninnførte Israel blokaden av Gaza. Dagen etter kunngjorde Hamas at våpenhvilen var over og gjenopptok angrepene på Israel.

Holocaust-uttalelsen
--------------------

Det vakte internasjonal oppsikt da Israels viseforsvarsminister, Matan Vilnai, gikk ut å sa at palestinerne framprovoserer et «Holocaust» med sine rakettbeskytninger.

Se også
-------

Liste over kriger Israel har deltatt i

Referanser
----------

1. ↑
2. ↑
3. ↑  Ben-Yishai, Ron (4. mars 2008). «Givati officers: Lessons from Lebanon implemented in Gaza». Ynetnews. Besøkt 4. mars 2008.
4. 1 2  Dagbladet - Kollektiv straff (7.3.2008)
5. ↑  Dagbladet - BLOKADE-PROTEST (26.2.2008)
6. ↑  Dagsavisen - Israel trekker seg ut av Gaza (3.3.2008) Arkivert 5. mars 2008 hos Wayback Machine.
7. ↑  Dagbladet - Umulig oppdrag (5.3.2008)
8. ↑  Dagbladet – Israelske styrker inn på Gazastripen (4.11.2008)
9. ↑
10. ↑
11. ↑
12. ↑  «Arkivert kopi». Arkivert fra originalen 1. februar 2010. Besøkt 17. november 2009.
**Rissa Idrettslag** ble stiftet i 1920 og er et idrettslag fra Rissa i Trøndelag. Idrettslaget består av fotball, håndball, friidrett og turn.

Anlegg
------

Idrettslagets klubbhus ligger på Langsand i Rissa. 

Fotballagene benytter seg av gressbanen på Langsand Stadion og kunstgressbanen på Åsly i Rissa sentrum. På Åsly er det også løpebane og lengdegrop til friidrett. Håndball har Rissahallen som sin arena, mens turn bruker Basishallen vegg i vegg med Rissahallen.

Arrangement
-----------

Both Rundt er et landeveisløp som arrangeres årlig av Rissa Idrettslag.

Sponsorer
---------

SpareBank 1 SMN og Rissa kraftlag er idrettslagets hovedsponsorer.

Utøvere
-------

Rissa er moderklubb til den tidligere friidrettsutøveren Audun Boysen. Gøran Sørloth og Thomas Rønning har spilt fotball for klubben.

Eksterne lenker
---------------

* Offisielt nettsted Rediger på Wikidata

| * v
* d
* r
6. divisjon fotball for menn, Trøndelag Fotballkrets, avdeling 3, 2020 |
| --- |
|  | 
* Bjørgan/Osen/Steinsdalen
* Fosen
* Leksvik
* Rissa
* Stjørna
* Vanvik 2
* Åfjord 2

 | Norges flagg |
Rispapir.
**Rispapir** (fra engelsk *rice paper*) henviser vanligvis til snøhvite, matte og sprø blader fremstilt ved finérlignende oppskrelling av margen av treet *Aralia* eller *Tetrapanax papyrifer*, «rispapirplanten» (蓪草). (*Papirbjørk*) som dyrkes i Kina, eller av deler av risplanten, slik som risstrå eller rismel. Begrepet brukes også om papir laget fra eller som inneholder andre planter som hamp, bambus eller morbærtrær. Farget i forskjellige farger, er rispapiret mye brukt til framstilling av kunstige blomster, mens de hvite arkene brukes til akvareller. På grunn av teksturen er dette papiret ikke egnet for skriving.

En type rispapir (også kalt japanpapir) ble brukt til sigarettpapir, men også som til hud for mindre modellfly som er bygd med balsatre-skjelett (spanter og vingeprofiler) på «gamlemåten». Papiret har den egenskapen at det slakker seg ut ved fukting, men strammer seg inn helt til det sitter rundt flykroppen. Når man så lakkerer det, sitter huden stramt og fint. Samme papiret er blitt brukt til linoleumstrykk av grafiker (og musiker) Svein Tang Wa.

En annen type rispapir brukes i matlaging. Dette rispapiret består av tynne ark laget av en deig av rismel, eventuelt annen stivelse som tapiokamel, og vann. Slikt rispapir selges gjerne i tørket tilstand. En typisk rett er vårruller med rispapir.

Referanser
----------

1. 1 2 3 4 5  «rispapir», *NAOB*
2. ↑  «通草奇画», *探索·发现* (CCTV) (139), 2011,

Eksterne lenker
---------------

* (en) Rice paper – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
En **orgelbygger** er en håndverker som bygger, vedlikeholder og reparerer orgler. Det er et særlig vidtfavnende fag, siden orgelbyggeren må designe og være arkitekt for det instrumentet han skal bygge (eller han får noen til å bistå seg med den biten), samtidig som han bør være både finsnekker og beherske metallarbeid som lodding av metallpipene etc. Orgelets teknikk/mekanikk er å ligne med et intrikat ingeniørarbeid, der et samspill av mange små detaljer avgjør om instrumentet er godt å spille på for organisten.

Det virkelige kvalitetsstempelet knytter seg til den klangen orgelbyggeren greier å få ut av hver enkelt stemme og av hver enkelt pipe, og summen av disse stemmene, altså hvordan de står til hverandre og enten smelter fint sammen eller kontrasterer hverandre. Dette er ikke et spill av tilfeldigheter, men er resultatet av orgelbyggerens kunnskaper og ferdigheter, samtidig som det også er et svar på bestillerens spesifikasjoner for instrumentet.

  

Orgelbyggeren jobber som regel i et verksted. I tillegg så er han ofte i kirker og konsertsaler og monterer og tester ut orgler.

Utdanning
---------

I Norge i dag er utdannelsen til dette yrket innen utdanningsprogrammet Design og håndverk eller bygg og anleggs teknikk. Du må gå to år på skole og to år i lære ute i bedrift. Første skoleåret er Vg1 Design og håndverk og andre skoleåret er Vg2 Design og trearbeid.

Orgelbyggerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

Referanser
----------

1. ↑  Utdanningsdirektoratets informasjon om ordningen Arkivert 10. juni 2016 hos Wayback Machine.

Se også
-------

* Liste over orgelbyggere

Eksterne lenker
---------------

* Utdanning.no sin yrkesbeskrivelse av orgelbygger
* International Society of Organbuilders (engelsk, tysk, fransk)
* Design og håndverk – Orgelbygger
* VilBli.no: Orgelbygger Arkivert 27. september 2007 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Canadian Encyclopedia **·** GND **·** LCCN **·** BNF **·** BNF (data) **·** NKC **·** BNE
 |
**Orging** er et nyord innført av den norske motstandsbevegelsen under den annen verdenskrig. I tilknytning til illegal virksomhet var det stadig nødvendig med dokumenter, transport, mat, klær og husly for folk og aktiviteter som myndighetene ikke skulle ha snusen i. Virksomheten med å ordne dette ble kalt *å orge* etter verbet *å organisere*.

Ordet ble snart tatt i bruk om all virksomhet som hadde et skinn av motstand mot okkupasjonen i seg, slik som unnlatelse av rapportering av rett kvantum dyr på gården, mengde innhøstede varer, svartebørshandel, fiksing av identitets- og reisedokumenter, «lån» av rasjoneringskort, tyveri fra Wehrmacht, «lån» av kjøretøyer eller bensin og lignende.

Virksomheten fortsatte til en viss grad etter fredsslutningen – da i form av «private» beslag av våpen, ammunisjon, klær og annet før de sivile og militære myndighetene hadde fått oversikt.

Etterhvert ble en klar over at det ikke var moralsk forsvarlig å holde de norske myndighetene for narr – det gikk bare ut over norske, og virksomheten opphørte langt på vei.

Referanser
----------

1. ↑  «orging», *Kryssordkongen*

Portal: Andre verdenskrig
Illustrasjon av Édouard-Henri Avril.
**Orgie** er navnet på en total utskeielse enten det gjelder mat, drikke, sex, vold eller en hvilken som helst blanding av disse. Ordet assosieres i dag mest med seksuelle utskeielser som gjerne er koplet med rusmidler.

Mest kjent er keiser Neros fester med overdådig med mat og drikke i en grad der man måtte ut for å kaste opp for å holde ut, som ofte endte i gruppesex og slagsmål. Lignende ting har forekommet til alle tider.

Fester til ære for vingudene har stadig hatt en tendens til å ende i sanseløs rus. Baccanalia var til ære for Baccus i romerriket.

Enkelte steder i spansktalende land var fenomenet så vel innarbeidet at barn som ble født 9 måneder senere bare ble døpt *Fiesta*, så var «far ukjent» eller rettere uhusket usagt.

Uttrykket blir også brukt i en overført betydning om at en overflod har blitt tilveiebrakt i en sammenheng, for eksempel «en orgie av musikk» eller «en orgie av gode dikt».

Fotnoter
--------

**Type numrering**
1. ↑  av gresk *orgía*, «arbeid» eller «tjeneste», kanskje med tanke på religiøse handlinger

Eksterne lenker
---------------

* (en) Group sex – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
**Haverfordwest County Association Football Club** er en walisisk fotballklubb fra administrasjonsbyen Haverfordwest i Pembrokeshire i Wales. Klubben ble grunnlagt i 1899 og lagets draktfarger er blått med hvite detaljer, mens bortedraktene er hvit med blå detaljer. Haverfordwest County spiller for øyeblikket i den øverste divisjonen Welsh Premier League, og spiller sine hjemmekamper på Bridge Meadow Stadium. Nåværende trener er Derek Brazil.

Klubben har per dags dato ikke vunnet det walisiske seriemesterskapet, men har vunnet opprykk i lavere divisjoner med jevne mellomrom. Haverfordwest County har ved én anledning også deltatt i kvalifiseringsspill til UEFA-cupen i 2004/05-sesongen, men ble slått ut av det islandske laget Fimleikafélag Hafnarfjarðar i første kvalifiseringskamp.

Kjente spillere med en fortid i klubben
---------------------------------------

* Englands flagg Arthur Willis
* Irlands flagg Rory Keane
* Wales’ flagg Ivor Allchurch
* Wales’ flagg Mel Charles
* Wales’ flagg Ronnie Rees

Eksterne lenker
---------------

* (en) Offisielt nettsted Rediger på Wikidata

| * v
* d
* r
Cymru Premier 2022–2023 |
| --- |
|  | Aberystwyth Town **·** Airbus UK **·** Bala Town **·** Caernarfon Town  **·** Cardiff Metropolitan University  **·** Connah's Quay Nomads **·** Flint Town United **·** Haverfordwest County **·** Newtown **·** Pen-y-Bont **·** Pontypridd Town **·** The New Saints | Wales’ flagg |
|  |
| --- |
| artikkelen inngår i**«serien om tamhunden»** |
| Norsk elghund grå |
| Andre artikler om hunder |
| Generelle artikler |
| Artikler om brukshundtyper |
| Artikler om hundegrupper |
| Artikler om hunderaser |
| Artikler om hundesport |
| Artikler om hundeforeninger |
| Artikler om hundeskoler |
| Lister over hunderaser |
| Alfabetisk raseliste |
| Gruppevis raseliste |

**Elghund** er en fellesbetegnelse for en type hund som tradisjonelt har vært brukt av befolkningen i Fennoskandia til å assistere jegere under elgjakt og annen storviltjakt. Hundetypen refereres også til, i bredere forstand, som **storvilthund**. Fédération Cynologique Internationale (FCI), som i Norge er representert ved Norsk Kennel Klub (NKK), klassifiserer elghundene i gruppen nordiske spisshunder.

Om elghundbegrepet
------------------

Da NKK ble stiftet i 1898 fikk Norge et nasjonalt stambokregister. Det førte etter hvert til dannelsen av en rekke spesialklubber. De to norske hunderasene, norsk elghund grå og norsk elghund sort, som tidligere gikk under fellesbegrepet **dyrehunder** og hver for seg ble kalt henholdsvis *grå dyrehund* og *sort dyrehund*, fikk i 1901 (for første gang) egne rasestandarder. Rasestandardene ble riktig nok ikke offisielt antatt før i 1905, men etter dette sluttet folk gradvis (i takt med utviklingen av elgstammen og betydningen av elgjakten) å bruke dyrehundbegrepet, til fordel for elghundbegrepet.

Elghundbegrepet har trolig sammenheng med elgstammens eksplosive populasjonsutvikling på 1900-tallet. Det førte til at disse hundene i økende grad ble benyttet til elgjakt, selv om norsk elghund sort holdt på å dø ut på 1950-tallet, til tross for den var mest populær av dem tidlig på 1900-tallet.

I Fennoskandia kollapset elgstammen på 1700-tallet, trolig som følge av den enorme ulvestammen som da fantes her og et stigende jaktpress fra en økende befolkning. På den tiden fanget man helst elg og annet storvilt i fangstgraver. Da elgpopulasjonen kollapset gikk det også nedover med hundeholdet, siden det ikke lenger var bruk for dem. Midt på 1800-tallet var det derfor en viss risiko for at de tradisjonelle dyrehundene kunne dø ut. Da den nye jaktloven kom i 1863 ble det forbudt med fangstgraver i Norge, samtidig som myndighetene lanserte sin utryddelseskampanje for ulv og mer moderne våpen var tilgjengelige. Dette førte til at elgstammen på nytt begynte å vokse, sammen med interessen for elgjakt og elghunder.

Storvilthunder
--------------

### Tradisjonelle elghunder

Nedenfor følger i alfabetisk rekkefølge de ni mest populære elghundrasene i Norden. (Kilder: Norsk Kennel Klub, Svenska Kennelklubben og Suomen Kennelliitto-Finska Kennelklubben)

* Hälleforshund
* Jämthund
* Karelsk bjørnehund
* Norsk elghund grå
* Norsk elghund sort
* Russisk-europeisk laika
* Svensk hvit elghund
* Vestsibirsk laika
* Østsibirsk laika

### Treskjellende storvilthunder

Treskjellende spisshunder har også ofte gode egenskaper som elghunder.

* Finsk spets
* Karelsk-finsk laika
* Norrbottenspets
* Norsk buhund

Se også
-------

* Laikaer
Kart over Viken. Elvsyssel utgjør den sydlige delen av det området angitt som Ranriki.
**Elfsysla** eller **Elv(e)syssel** (norrønt *Elfarsýsla*, svensk *Älvsyssel*), var i middelalderen et syssel i Norge som omfattet søndre del av Ranafylke, området som senere ble Båhuslen. Navnet kommer av elven Elfir (svensk *Göta älv*) som dels dannet grensen mellom Norge og Västergötland i Sverige og mellom Norge og Halland i Danmark, sistnevnte inntil begynnelsen av 1200-tallet.

Historie
--------

Ved kong Sverres inndelning av Norge i sysler på slutten av 1100-tallet, ble det daværende Ranafylke delt i Ranrikesysla i nord og *Elfsysla* i syd, med grensen ved dagens Uddevalla. Den eldste byen i Elfsysla var Konghelle, som på 1100-tallet var den tidvis kongelig residensby og Norges faktiske hovedstad. Omkring denne tiden ble byen angrepet av vendere fra Pommeren, antakelig den eneste gangen Norge har vært invadert av slavere (inntil Den røde armés invasjon av Øst-Finnmark i 1944).

Kong Håkon V Magnusson anla i 1308 Båhus festning, som i årene etter ble Norges, kanskje Nordens sterkeste festning. I senmiddelalderen og i unionstiden med Danmark frem til 1660 ble sysselordningen gradvis avløst av et system med len, og i 1476 ble Elfsysla for første gang omtalt som Båhuslen, hvilket etterhvert omfattet hele det gamle Ranarike. Båhuslen ble avstått til Sverige etter freden i Roskilde i 1658.

### Elfsysla som forlening

I 1304 ble Elfsysla forlent av Håkon Magnusson til hertug Erik Magnusson ettersom den svenske hertugen var trolovet med kongens datter Ingebjørg. Etter at Håkon skiftet side i brødrestriden mellom hertugene Erik og Valdemar på den ene siden og kong Birger Magnusson på den andre, beleiret han Eriks oppholdsted Konghelle og Ragnhildsholmen. Det var i forbindelse med denne konflikten han etablerte Båhus festning.

Etter freden i Helsingborg i 1310 måtte hertug Erik frasi seg Elfsysla, men det er ikke kjent om området ble tilbakeført til Norge. Forøvrig giftet Erik og Ingeborg seg i Oslo i 1312, og året etterpå feiret de bryllupsfest i Lödöse ved Göta älv, en av støttepunkene i Eriks Vest-Svenske hertugdømme som omfattet Västergötland, Dalsland og Värmland.

I 1319 ble Elfsysla forlent til Eriks enke, hertuginne Ingeborg, som en del av hennes underhold i forbindelse med at sønnen Magnus Eriksson som treåring ble konge i både Norge och Sverige. Også for henne var Elfsysla del av et større län, ettersom hun også hadde Lödöse og Axevalla hus, derunder fem herreder i Västergötland og Värmland samt Nordre Halland. I 1327 ble Ingebjørg tvunget til å avtså sine norske len, det samme hadde hun gjort med de svenske året før.

I 1359 fikk dronning Blanka av Namur Elfsysla (uten Orust) som morgengave og erstatning for Tunsberg len.

### Skipreider

8 skipreider:

* Lana *(Lane)*
* Orðóst *(Ordost)*
* Þjórn *(Tjørn)*
* Frikna *(Frekne)*
* Þorpa (Hjertum og Visteland)
* Grøtsbakke (Nordre Indland)
* Fokseherad (Søndre Indland)
* Hísingar

Referanser
----------

1. ↑  *Gamal skatteskipnad i Noreg*. no: (Dybwad). 1933. s. 56.
***Hvem har bestemt..!?*** er en norsk dramafilm fra 1978, regissert av Petter Vennerød etter et manus av Wam & Vennerød. Petter Vennerød spiller selv også hovedrollen i denne filmen.

Handling
--------

Historien tar for seg livet til om den kompromissløse anarkisten Ottar, som er et resultat av hippietiden og et blomsterbarn fra 60-årene. Han fører en hard livsstil ved å drive husoppkupasjon, og kle seg i kvinneklær. I sin jakt på det perfekte samfunn havner han derimot lett i håpløse situasjoner. En dag går han for å kjøpe noen aviser, men blir såpass provosert av kioskeieren, at han begynner å ramponere butikken. Politiet blir tilkalt og Ottar blir tatt med til et sykehus hvor han blir utsatt for tvangsbehandling hos doktor Sirstad. Legen prøver å temme Ottars agressjon mot samfunnet, uten hell. Ottar får så sosialisten Tollak som sin nye psykolog, men behandlingen går ikke bedre. Ottar kapitulerer til slutt. Han velger å følge reglene, og blir til slutt satt fri. Ottar har nå blitt et mer avslappet menneske, men det varer ikke lenge. En dag blir han såpass forbannet på en bussjåfør og alle passasjerene at han blir arrestert på nytt igjen.

Om filmen
---------

Filmen hadde kinopremiere 25. august 1978 og filmen fikk terningkast 3 av både VG, Dagbladet og Aftenposten.

I rollene
---------

* Petter Vennerød – Ottar
* Sossen Krohg – Ottars mor
* Sverre Gran – Dr. Sirstad
* Stein Rosenlund – Runar
* Sølvi Wang – Fru Nelson
* Svein Sturla Hungnes – Jørgen
* Pernille Anker – Dame #2
* Rune Berg – Steinar
* David Curtis – Jesus
* Gunnar Enekjær – Entreprenør
* Aud Hammer – Dame
* Sverre Horge – Drosjesjåfør
* Knut Husebø – Lege
* Frank Iversen – Politi Hasle
* Jorunn Kjellsby – Salamidame
* Torgeir Schjerven
* Kjell Pettersen
* Lasse Tømte
* Ellen Waaler
* Nils R. Müller
* Christian Vennerød
* Marie Takvam
* Malin Birch-Jensen
* Tryggve Larsen
* May-Brith Nilsen
* Einar Nomeland
* Kari Diesen

Eksterne lenker
---------------

* (en) *Hvem har bestemt* på Internet Movie Database Rediger på Wikidata

* (no) *Hvem har bestemt* i Nasjonalbibliotekets filmografi Rediger på Wikidata

* (no) *Hvem har bestemt* hos Filmfront Rediger på Wikidata

* (nl) *Hvem har bestemt* på MovieMeter Rediger på Wikidata
* *Hvem har bestemt..!?* hos Filmweb
**Alizée Dahon** (født 8. mars 2002 i Montpellier) er en fransk alpinist, som representerer klubben CS Courchevel. Hun trenes av Michel Lucatelli.

Idrettskarriere
---------------

### Sesongen 2018/19

Dahon deltok i sitt første FIS-renn i desember 2018, i storslalåm i Auron i Frankrike, der hun kom på 23.-plass. Under Fransk mesterskap i alpint 2019 i mars kom hun på 36.-plass i storslalåm og 35.-plass i super-G.

### Sesongen 2019/20

Den 17. desember 2019 fikk hun sin første pallplass i et FIS-renn, da hun kom på andreplass i slalåm i Vaujanydeltok i Frankrike. Hun deltok i alpint under Vinter-OL for ungdom 2020. Der kjørte hun ut i super-G, der Amelie Klopfenstein fra Sveits vant. Hun fikk dermed ingen plassering i den påfølgende kombinasjonen. I storslalåm kjørte hun ut i andre omgang, og i slalåm kom hun på 14.-plass.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑  FIS - *Alizee Dahon - Results*, besøkt 24. mars 2020.
3. ↑  Lausanne 2020 - *Alpine Skiing: Women's Super-G* Arkivert 19. mars 2020 hos Wayback Machine. besøkt 24. mars 2020.
4. ↑  Lausanne 2020 - *Alizee Dahon* Arkivert 24. mars 2020 hos Wayback Machine. besøkt 24. mars 2020.

Eksterne lenker
---------------

* (en) Alizée Dahon – Olympedia Rediger på Wikidata

* (fr) Alizée Dahon – Frankrikes olympiske komité Rediger på Wikidata

* (en) Alizée Dahon – FIS (alpint) Rediger på Wikidata

* (fr) Alizée Dahon – Frankrikes skiforbund Rediger på Wikidata

* (en) Alizée Dahon – TheSports.org Rediger på Wikidata
* (en) Profil hos Vinter-OL for ungdom 2020 Arkivert 24. mars 2020 hos Wayback Machine.
Johann Adam Schall von Bell
**Chongzhenkalenderen** (kinesisk: 崇禎暦; pinyin: **Chóng​zhēn lì**) eller **Shixiankalenderen** (kinesisk: 時憲暦; pinyin: **Shíxiàn lì**) var den endegyldige lunisonare kinesiske kalender. Den ble utviklet av jesuittmisjonærene Johann Schreck og Johann Adam Schall von Bell fra 1624 til 1644. Også jesuittpater Giacomo Rho var med på dette samarbeidet. 

Kalenderen har sitt navn etter Chongzhen-keiseren, men ettersom hans era tok slutt med hans død året etter, ble den deretter propagert av Shunzhi-keiseren (Qing-dynastiet) som endret dens navn til Shíxiànkalenderen. Blant de viktigste forbedringer var fikseringen av solens og månens gang ved den moderne regningen trigonometriske funksjoner, noe jesuittene hadde bragt med seg av vestlig astronomisk metode, og et nytt system for skuddmånedens plassering.

Kalenderen har vært i bruk siden Qing-dynastiets begynnelse og inn i moderne tid.

I og med at den gregorianske kalender har fått generelt innpass i Østen, er Chongzhenkalenderen mindre relevant. Skjønt på de områder hvor den kinesiske kalender fremdeles legges til grunn, som ved beregning av tradisjonelle kinesiske fester som for eksempel Qingming, kinesisk nyttår med videre, er det *Chongzhengkalenderen* som er grunnlaget.
***Cnetispa*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

Små (ca. 4 millimeter), avlange, mørke bladbiller, gjerne med noe metallisk glans, beina rødgule. Hodet er nokså lite, antennene kraftige, holdes gjerne samlet og framoverrettet. Pronotum er trapesformet, kraftig punktert. Antennene består av 9 ledd og er spoleformede. Dekkvingene er jevnbrede og har 8 punktstriper, stripene er ordnet parvis, med fine lengderibber mellom hvert par. Dekkvingene har en utoverrettet tann på hvert bakhjørne.

Levevis
-------

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Arten lever på planter i kurvplantefamilien og erteblomstfamilien.

Utbredelse
----------

Slekten er kjent fra Panama og det sørlige Sør-Amerika (Brasil, Paraguay, Argentina).

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
					- stamme **Chalepini** Weise, 1910
						* slekten ***Cnetispa*** Maulik, 1930
							+ *Cnetispa acuminata* Maulik, 1930
							+ *Cnetispa darwini* Maulik, 1930
							+ *Cnetispa flavipes* (Balý, 1886)
							+ *Cnetispa reimoseri* (Spaeth, 1937)

Litteratur
----------

* *Cnetispa* på ITIS
* Hispines of the World - *Cnestispa*

Eksterne lenker
---------------

* (en) *Cnetispa* i Global Biodiversity Information Facility Rediger på Wikidata

* (en) *Cnetispa* hos ITIS Rediger på Wikidata
* (en) Chalepini – kategori av bilder, video eller lyd på Commons
*Col di Lana* og *Monte Sief*
**Col di Lana** (italiensk) eller **Col de Lana** (ladinsk) er et 2462 meter høyt fjell i Dolomittene, som ligger over dalen (og kommunen) Fodom. På toppen står et kapell som minner om de harde kampene som fant sted her under første verdenskrig. Av samme grunn har fjellet fått binavnet *Col di Sangue* («Blodfjellet»).

Fjellet utgjør *Col di Lana-gruppa* sammen med *Monte Sief* (2424 moh.), *Settsass* (2571 moh.) og et høyplatå med fjellbeiter (1900–2100 moh.) nord for selve Col di Lana. Denne fjellgruppa ligger mellom Sela i vest og Fanes og Croda da Lago i øst. Fjellpassene som begrenser gruppa, er Campolongo-, Valparole- og Falzaregopasset.

Da Italia erklærte Østerrike-Ungarn krig i 1915, hørte Col di Lana (sammen med Fodom og dagens Syd-Tirol og Trentino) til Østerrike-Ungarn. Col di Lana var et strategisk viktig punkt i sydfronten, siden italienerne håpet på å kunne invadere Østerrike-Ungarn over det forholdsvis lave høyplatået nord for toppen. Østerrikerne klarte lenge å forsvare toppen, om enn under enorme tap av menneskeliv, spesielt på italiensk side (både grunnet kamphandlingene og snøras). De italienske styrkene begynte derfor å underminere fjellet, og sprengte hele fjelltoppen i lufta natten fra 17. til 18. april 1916. Selv om de overlevende østerrikerne på Col di Lana måtte overgi seg, førte ikke sprengningen til det ønskede resultatet, siden østerrikerne trakk forsvarslinjen tilbake til Monte Sief, som de italienske styrkene ikke klarte å forsere.


|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** BNF **·** BNF (data) **·** GeoNames
 |
Gaffelrigget galeas/ketch
En **ketsj** eller **ketch** er en riggtype på en 2-mastet båt hvor aktermasten er minst, kalt mesanmast. På norsk er det tradisjonelle navnet galeas og det brukes også i dag, men mest på tradisjonelle fartøy. Galeas er også en annen eldre skipstype skrevet Galeass eller Galleass.

Denne lystbåten er en bermudarigget ketch.
Det antas at betegnelsen *ketch* kommer av det engelske *catch*, «fange/jage». []

Mesanen på en ketch står foran rorstammen. Står aktermasten aktenfor rorstammen som den kan på en hekkbåt, kalles riggen yawl og aktermasten kalles papegøye.

En ketch/galeas kan være gaffelrigget eller bermudarigget. Gaffelrigg ble brukt på bruksbåter og tradisjonelle lystbåter før bermudarigg ble vanlig etter 1913. **Galeas** er derved mest forbundet med eldre gaffelriggede båter, særlig jakter som ble forlenget og omrigget med to master, og da ofte kalt jaktegaleas. **Ketch** er alltid brukt på bermudariggede, men også på gaffelriggede skøyter og andre mindre gaffelriggede lystbåter med denne riggtypen.

Referanser
----------

1. ↑  Kihlberg, Bengt (1966). *Nautisk Billedleksikon*. Oslo: Cappelen. s. 133, 173, 192.
2. ↑  Sannes, Tor Borch (1984). *Båtbyggeren Colin Archer*. Oslo: Norsk maritimt forlag. s. 308. ISBN 82-90319-05-3.

Litteratur
----------

* Denneche, Fredrik. *Lystbåter og kappseilas*. Grøndahl & søn forlag as, 1981 ISBN 82-504-0479-3
* Gøthe Gøthesen. *Norskekystens fraktemenn : om seilfartøyer i kystfart*. Grøndahl, 1980. ISBN 82-504-0415-7

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
**Ketriporis** (gresk: Κετριπορις, navnet er avledet lydmessig fra trakisk) var en konge av et odrysisk kongerike i Trakia fra ca 352 f.Kr. da han etterfulgte sin far Berisades (som han kanskje var samhersker med). Sammen med sin far hadde gått inn i en allianse med Athen og illyrere mot Filip II av Makedonia i 358 f.Kr. Som konge kontrollerte Ketriporis kun en del av riket, de gjenværende delene var i besittelse av hans slektninger og rivaler Amadokos II og Kersobleptes. Den andelen som var under hans herredømme omfattet kystområdene, inkludert innsjøen Prasias og innlandsregion til Amfipolis, og sølvgruvene ved Akhladhokhori.

Etter at hans far døde i 352 f.Kr. var Ketriporis i konflikt med Kersobleptes som erklærte krig. På samme tid ble han værende i sammenslutningen mot Filip II, men den makedonske kongen beseiret alliansen i 353 f.Kr. Ketriporis selv synes å ha blitt underkastet av Filip II tidlig i 347 f.Kr. omtrent på samme tid da sølvgruvene også havnet under makedonsk kontroll. Senere det samme året fikk Kersobleptes og Amadokos samme skjebne etter å ha bedt Filip II om å avgjøre en strid mellom dem. De ble tvunget til å akseptere hans overherredømme og avgjørelse da han kom med en overlegen hær.

Referanser
----------

1. ↑   Se trakologisk litteratur, Olteanu, Duridanov, Detschew, et al
2. ↑   Demosthenes: *Speeches*, «Against Aristocrates», 8, 10, 170

Litteratur
----------

* Hammond, N. G. L. (1994): «Philip's Actions in 347 and Early 346 B.C.» i: *Classical Quarterly*, v. 44, s. 367–374.
* Smith, William (1867): «Berisades» i: *Dictionary of Greek and Roman Biography and Mythology*, Boston
***Gising-gising*** er en filippinsk rett fra provinsene Nueva Ecija og Pampanga på Filippinene. Den er tradisjonalt laget av fint snittede vingebønner (*sigarillas*), svinekjøttdeig, og kokosmelk krydret med labuyo chili, hvitløk, løk og bagoong. Winged beans kan også erstattet med grønne bønner (*haricots verts*) og vannspinat (*kangkong*); mens ground pork kan erstattes av (eller tilberedes sammen med) sjømat som reker, blekksprut eller fisk. Andre grønnsaker og krydder kan legges til.

Navnet betyr «våkn opp, våkn opp». Den kan spises som den er, eller på ris, eller som siderett til retter av grillmat. *Gising-gising* minner sterkt om Bicolregionens rett Bicol Express hva gjelder ingredienser.

Referanser
----------

1. 1 2  Pascual, Marie. «#FoodMemories: Gising-gising». *Rappler*. Besøkt 22. september 2018.
2. ↑  «Gising-Gising». *Rice And Dine*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 22. september 2018.  «Arkivert kopi». Arkivert fra originalen 22. september 2018. Besøkt 7. desember 2018.
3. ↑  «Gising Gising». *Kawaling Pinoy*. Besøkt 22. september 2018.
4. ↑  «Gising-Gising Recipe». *Atbp.ph*. Besøkt 22. september 2018.
5. ↑  Merano, Vanjo. «Gising gising Recipe (Green bean with Pork in Coconut milk)». *Panlasang Pinoy*. Besøkt 22. september 2018.
RCA-kontakt, som vanligvis blir brukt på forbrukerutstyr. Denne kom på markedet i 1956.
**Komposittvideo** er en betegnelse for et sammensatt, analogt videosignal som inneholder komponenter av farge-, lysintensitet- og synkroniseringsinformasjon. Signalet transporteres i ett trådpar og benyttes blant annet for å transportere videosignaler mellom opptaksutstyr og skjerm/mottager. Til denne forbindelsen benyttes oftest gule RCA-kontakter og plugger. 

Transportmetoden var først utviklet for svart/hvitt-TV, men ble senere utvidet til også å kunne transportere fargesignaler. Dette ble gjort ved å utnytte ubrukt (eller lite utnyttet) plass i det transporterte frekvensspekteret. På denne måten kunne også et gammelt svart/hvitt-fjernsyn motta fargefjernsynssignaler uten å bli forstyrret av fargene. Som en bieffekt av dette kunne høyfrekvent svart/hvitt-informasjon av og til dukke opp som farger på fargemottagere.

Komposittvideo blir noen ganger kalt **CVBS**, som kan bety «Color, Video, Blank og Sync»; «Composite Video Baseband Signal»; «Composite Video Burst Signal» eller «Composite Video with Burst and Sync».

Signaldiagram
Signalet er vanligvis i et standardformat som NTSC, PAL eller SECAM. Det er en sammensetning av tre kildesignaler kalt Y, U og V (sammen kalt YUV) og synkroniseringspulser. Y representerer bildets lysstyrke, eller luminans, og synkroniseringen så det alene kan vises som et svart-hvittbilde. U og V representerer fargetoner og metning. De blir først mikset med to ortogonale (uavhengige) faser av en bærebølge slik at de sammen utgjør et signal kalt krominans. Y og UV blir deretter kombinert til et signal. Siden Y er et basisbåndsignal og UV er mikset med en bærebølge, blir dette det samme som frekvensdelt multipleksing.

Komposittvideo kan enkelt bli sendt på forskjellige kringkastingskanaler ved å modulere det på en bærebølge. Flere hjemmevideoformater bruker også kompositt for bilde; Laserdisc lagrer bilde som et rent komposittsignal mens VHS bruker en noe modifisert versjon. Avspillerne lar brukeren velge mellom enten å bruke signalet direkte eller å modulere det inn på en bærebølge slik at det kan brukes på TV-ens antenneinngang. Ren komposittvideo blir ofte overført med en gul RCA-kontakt. BNC-kontakter og bedre koaksialkabler blir ofte brukt på profesjonelt utstyr. I Europa brukes ofte SCART istedenfor RCA.

Eldre apparater som kobles til TV-en, som videospillere, spillkonsoller og datamaskiner fra 1980-årene, bruker ofte komposittvideo. Dersom TV-mottakeren mangler tilkobling for komposittvideo, kan signalet kan bli modulert inn på en bærebølge og gjøres om til en radiofrekvens (RF), Dette gjøres med en ekstern boks som kalles RF-modulator og signalet fra denne kobles til antenneinngangen på TV. I Nord-Amerika brukes ofte kanal tre og fire og i Europa kanal 36. En del apparater, som videospillere, har slike innebygd. Det er ingen grunn til å gå veien om antennesignal (RF) dersom enhetene har tilkoblinger for komposittvideo eller S-Video.

Eksterne lenker
---------------

* Maxim – Apr 17, 2001 – Video Basics Arkivert 21. desember 2008 hos Wayback Machine. – oversikt over komposittvideos signalstruktur
*Se også: Komsa (Dronning Maud Land)*
Komsa, Alta - panoramio
**Komsa**, på samisk *Gurravárri*, er et fjell i Alta kommune i Finnmark fylke. Fjellet har gitt navn til den såkalte Komsakulturen, fordi det i 1925 ble gjort arkeologiske funn fra eldre steinalder nær fjellet. Fjellet ligger nær byen Alta, og fjellets navn brukes aktivt i navngiving i Alta.

Historie
--------

### Stedsnavnet

En teori rundt navnet *Komsa* er at det er en lokal språklig forenkling av et norsk navn, "Kongshavnfjell". Eldre kart over området viser at fjellet som i dag kalles Komsa, tidligere bar dette navnet. Navnet kan imidlertid også være uten sammenheng med Kongshavnfjell, og heller rett og slett komme av at fjellet ligner ei komse (samisk vogge).

Det samiske navnet for dette fjellet er Gurravárri som betyr Skarfjellet. 

### Arkeologiske funn

I 1925 gjorde geolog og arkeolog Anders Nummedal funn fra eldre steinalder nær ved fjellet Komsa. Seinere ble det gjort en rekke funn av samme type, og funnenes felles trekk ga opphav til beskrivelse av Komsakulturen. 

### Bergmalerier

I år 2000 ble det oppdaget bergmalerier på en klippevegg ved Komsafjellet. 

### Seideodden

På nordvestsiden av fjellet Komsa ligger Seideodden med en 5- 6 meter høy samisk offerstein som kalles Seidekjerringa, Áhkku på samisk. Kystsamene ofret fisk og fiskefett til den.

Se også
-------

* Komsakulturen

Kilder
------

* «Komsa i tid og rom», et prosjekt i regi av Finnmark fylkeskommune 2004
* Odd Mathis Hætta: *Samenes gamle religion og folketro. Alta Museums småskrifter nr. 1. 1994.*

Eksterne lenker
---------------

* Digitalkopi av Karin Tansems hovedoppgave: *Fra komsakultur til eldre steinalder i Finnmark* (utgitt av Institutt for arkeologi, UiT, 1999)

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
I termodynamikken, er en **komponent** et kjemisk-uavhengig av konstituerende
av et system. Antall komponenter som representerer minimum antall uavhengige specier som er nødvendig for å definere sammensetning av alle faser av systemet.

Beregning av antall komponenter i et system som er nødvendig, for eksempel når du bruker Gibbs faseregel i fastsettelse av antall frihetsgrader av et system.

Antall komponenter er lik antall forskjellige kjemiske arter (bestanddeler), minus antall kjemiske reaksjoner mellom dem, minus antall av eventuelle begrensninger (som ladnings nøytralitet eller balanse av molare mengder).

Eksempel
--------

### Vann

Et system som inneholder vann i flytende form inneholder også hydronium kationer og hydroksyl anioner i henhold til reaksjon:

{\displaystyle 2H\_{2}O\rightleftharpoons H\_{3}O^{+}+OH^{-}}
Antall komponenter i et slikt system er 

3 kjemiske bestanddeler - 1 kjemisk reaksjon - 1 ladnings nøytralitet = 1.

Referanser
----------

1. ↑  Peter Atkins og Julio de Paula, "Fysisk Kjemi", 8. Utgave (W. H. Freeman 2006), s.175-176
**Robert** «**Rob**» **Alexander Szatkowski** (født 18. desember 1970), best kjent som **Rob Van Dam** (**RVD**), er en amerikansk fribryter i World Wrestling Entertainments *ECW*.

Karriere
--------

### World Wrestling Entertainment

På WrestleMania 22 vant han «Money in the Bank»-stigekampen, og fikk dermed en World Championship tittel mulighet. Han vant over Shelton Benjamin på Backlash 2006, og ble ny Intercontinental Champion. Benjamin vant tittelen fort tilbake på en episode av *Raw*.

På ECW One Night Stand 2006 vant han WWE Championship-tittelen fra John Cena. Han ble tildelt ECW World Heavyweight Championship-tittelen av Paul Heyman på en utgave av *ECW on Sci Fi*. Edge vant WWE Championship-tittelen fra ham på en episode av *Raw* som også involverte John Cena. Dagen etter på *ECW on Sci Fi* tapte han ECW Championship-tittelen til Big Show etter Paul Heyman bedro ham. Siden den episoden av *ECW on Sci Fi* fikk han 60 dager suspendert fra ECW og WWE. Siden han kom tilbake til *ECW on Sci Fi* i august har han vært i rivaleri med wrestlere kjent som Hardcore Holly, Test og New Breed. Nå for tiden er han med i gruppen av wrestlere som kaller seg ECW Originals som består bare av medlemmer fra det originale ECW som var på 90-tallet. På WrestleMania 23 vant han og ECW originals kampen mot New Breed. Men etter bare tre dager vant New Breed en Hardcorematch mot dem på *ECW on Sci Fi*.

Referanser
----------

Eksterne lenker
---------------

* (en) Offisielt nettsted Rediger på Wikidata

* (en) Rob Van Dam – kategori av bilder, video eller lyd på Commons Rediger på Wikidata
* (en) Rob Szatkowski – Cagematch Rediger på Wikidata

* (en) Rob Szatkowski – wrestlingdata.com Rediger på Wikidata

* (en) Rob Szatkowski – Online World of Wrestling Rediger på Wikidata

* (en) Rob Szatkowski – Online World of Wrestling Rediger på Wikidata
* (en) Rob Szatkowski på Internet Movie Database Rediger på Wikidata

* (fr) Rob Szatkowski på Allociné Rediger på Wikidata

* (en) Rob Szatkowski på AllMovie Rediger på Wikidata

* (en) Rob Szatkowski hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |
**Guri Størvold** (født 27. mai 1976 i Beitstad i Nord-Trøndelag) er en norsk kommunikasjonsrådgiver og politiker (Sp).

Hun vokste opp på gård i Sprova i Beitstad sogn i Steinkjer kommune. Etter allmennlinjen ved Steinkjer videregående skole studerte hun statsvitenskap ved NTNU og Universitetet i Oslo. Hun var medlem av Steinkjer kommunestyre fra 1995 til 1999 og leder i Norges Bygdeungdomslag fra 1996 til 1999. Hun hadde også tillitsverv i 4H, Senterungdommen, Norges Gymnasiastsamband og Ungdom mot EU. I 1999 ble hun politisk rådgiver for statsråd Odd Roger Enoksen i Kommunal- og regionaldepartementet; sentrumsregjeringen gikk av året etter. Størvold var internettredaktør og researcher i nyhetsavdelingen i NRK før hun ble medierådgiver for Senterpartiets stortingsgruppe i 2001.

Ved den rødgrønne regjeringdannelsen i 2005 ble Størvold statssekretær for statsråd Åslaug Haga i Kommunal- og regionaldepartementet. Idet Haga i 2007 ble statsråd i Olje- og energidepartementet, fulgte Størvold med som statssekretær. I 2008 ble Størvold statssekretær for Liv Signe Navarsete i Samferdselsdepartementet, og fulgte med Navarsete som statssekretær i Kommunal- og regionaldepartementet fra 2009 til 2012.

Siden 2012 har Størvold vært seniorrådgiver i kommunikasjonsbyrået Zynk. Hun er styremedlem i NorgesGruppen. Hun er gift med advokat Jan Henrik Bangen, har barn og er bosatt i Asker.

Referanser
----------

1. 1 2  Engesvik, Gøril (28. august 2010). «Aldri rådløs». *Nationen*: 22–24.
2. 1 2  «Størvold, Guri». Steinkjerleksikonet. Besøkt 13. januar 2017.
3. 1 2 3 4  «Guri Størvolds profil». LinkedIn. Besøkt 13. januar 2017.
4. ↑  «Guri Størvold (1976–)». Stortinget. Besøkt 13. januar 2017.
5. ↑  «Størvold blir rådgiver i Zynk». e24.no. NTB. 22. februar 2012. Besøkt 13. januar 2017.
6. ↑  Havro, Hilde (13. mai 2013). «Guri Størvold inn i Norgesgruppen». *Nationen*. Arkivert fra originalen 16. januar 2017. Besøkt 13. januar 2017.

Eksterne lenker
---------------

* (no) Guri Størvold hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon
 |
**Guri Vesaas** (født 13. januar 1939 i Vinje i Telemark) er en tidligere norsk forlagsredaktør. Hun var hovedansvarlig for Samlagets barnebokavdeling fra 1974 til 2006. Hun er datter av forfatterne Halldis Moren Vesaas (1907–1995) og Tarjei Vesaas (1897–1970) og yngre søster av NRK-journalisten Olav Vesaas.

Vesaas har særlig vært opptatt av å utgi barnebøker med kunstneriske og litterære kvaliteter. Gjennom aktive initiativ har hun fått i stand samarbeid mellom en rekke forfattere og illustratører og bildekunstnere. Hun har på den måten bidratt til å fornye bildeboksjangeren i Norge og vært med på å skape flere moderne barnebokklassikere. I 1974 hadde hun permisjon fra forlaget for å arbeide som redaksjonssekretær i barnebladet Maurtua. Under psevdonymet *Hanna Midtbø* har hun siden 1976 oversatt omkring 50 barnebøker til norsk. Det oppdiktede etternavnet *Midtbø* er knyttet til barndomshjemmet i Vinje. 

Guri Vesaas har oversatt mer enn 50 barnebøker til norsk og fått flere priser for arbeidet sitt. Da hun fratrådte i desember 2006 ble hun hedret med julebok for 2006: *Hanna Midtbø alias Guri Vesaas*, med hilsner fra kolleger og forfattere. I august 2007 ble hun utnevnt til Ridder 1. klasse av St. Olavs Orden for sin innsats for barne- og ungdomslitteraturen. Samme år ble hun utnevnt til Årets nynorskbrukar, og mottok Brageprisens hederspris som «nestoren innen norsk barnebokproduksjon, for hennes enestående innsats for norsk barne- og ungdomslitteratur».

Priser
------

Gården Midtbø i Vinje kommune i Telemark var kunstnerhjem for Halldis og Tarjei Vesaas fra 1934 og barndomshjem for Guri og Olav Vesaas. Foto: Signe Marie Kittelsaa 
* 1987: Noregs Mållags Nynorsk barnelitteraturpris
* 1989: Kirke- og undervisningsdepartementets oversetterpris for samlet oversettergjerning
* 1996 : Noregs Mållags Nynorsk barnelitteraturpris
* 1996: NBU-prisen
* 2000: Noregs Mållags Målprisen.
* 2004: Grafills Ord & Bilde-prisen for å ha fremmet den gode bildeboka
* 2005: Bastianprisen for barne- og ungdomslitteratur for «en fremragende oversettergjerning»
* 2007: Årets nynorskbrukar under Dei Nynorske Festspela
* 2007: Utnevnelse til Ridder 1. klasse av St. Olavs Orden for sin innsats for barne- og ungdomslitteratur
* 2007: Brageprisens hederspris

Referanser
----------

1. ↑   nynorsk.no[Hentet fra Wikidata]

Eksterne lenker
---------------

* Ord og bilde-prisen til Guri Vesaas
* Guri og Olav Vesaas om forfatterforeldrene
* VG om pensjoneringen

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** SUDOC
 |
Natalia Sedova med Leo Trotskij i eksil i Alma Ata i 1928
**Natalia Sedova** (født 5. april 1882, død 23. januar 1962) er best kjent som Lev Trotskijs andre kone. Men hun var også en aktiv revolusjonær uavhengig av Trotskij, og skrev mye om kulturelle tema knyttet til marxismen. 

Sedova fulgte Trotskij da han ble utvist fra Russland, og ble også med til Norge, da de bodde på Hønefoss. Hennes sønn, Leon Sedov, var en aktiv og ledende bolsjevik-leninist, en bevegelse som hans far ledet, og som han mest sannsynlig ble myrdet på grunn av. 

Etter at Trotskij ble myrdet i Mexico i 1940 ble hun igjen i Mexico, og beholdt kontakten med mange eksil-revolusjonære. Hun skrev bl.a. en biografi over Trotskij sammen med Victor Serge.

Referanser
----------

1. ↑   Social Networks and Archival Context, SNAC Ark-ID w6q09122, besøkt 9. oktober 2017[Hentet fra Wikidata]
2. ↑   Le Monde, abonnes.lemonde.fr, utgitt 25. januar 1962[Hentet fra Wikidata]

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NKC
 |